Diari Oficial de la Generalitat Valenciana


Sumari del DOGV 8744, del 20-02-2020 (2020/1503)

Extracte de la Resolució de 16 de gener de 2020, del rector, per la qual es convoquen ajudes per a realitzar a l'estranger les pràctiques externes del màster interuniversitari en Cooperació al Desenvolupament - Especialitat en Salut en Països en Desenvolupament, curs 2020/2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8744

Data del DOGV
:   20-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1503


Data del document
:   16-01-2020

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 16 de gener de 2020, del rector, per la qual es convoquen ajudes per a realitzar a l'estranger les pràctiques externes del màster interuniversitari en Cooperació al Desenvolupament - Especialitat en Salut en Països en Desenvolupament, curs 2020/2021. [2020/1503]  
BDNS (identif.): 496284.   
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Estar matriculat/ada en el màster en Cooperació al Desenvolupament de la UMH en el curs acadèmic de sol·licitud de l'ajuda (19/20). La persona que resulte beneficiària de l'ajuda haurà d'estar, a més, matriculada de les pràctiques externes del màster esmentat en el moment de realització d'aquestes, que serà el període en què gaudisca de l'ajuda (curs 20/21).  
Els requisits s'han de posseir en el moment de finalització del termini de sol·licituds.  
  
Segon. Objecte  
L'objecte de la present convocatòria que ve regulada per les bases ací expressades és concedir ajudes fins a un màxim de 16.800 euros per a realitzar a l'estranger les pràctiques externes del màster interuniversitari en Cooperació al Desenvolupament - Especialitat en Salut en Països Desenvolupament, curs 2020/2021.  
  
Tercer. Bases reguladores  
Accesibles en: https://registro.umh.es/files/2020/01/RE\_2020\_001\_381.pdf  
  
Quarta. Quantia  
L'import de l'ajuda per beneficiari serà 300 euros mensuals fins a un màxim de tres mesos. Així mateix, se li abonarà una borsa de viatge.  
  
  
Cinqué. Termini de presentació de sol·licituds:  
El termini de presentació de sol·licituds serà de 20 dies hàbils des de l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
  
Sisé. Altres dades  
En cas d'haver-hi més recursos disponibles, es podrà incrementar el nombre d'ajudes a concedir i/o l'import de les beques concedides.  
En cas de sobrar recursos, aquests es podran destinar a incrementar l'import de les ajudes corresponents a la convocatòria d'ajudes UMH per a impulsar treballs fi de grau, treballs fi de màster i pràctiques en el marc de la promoció dels objectius de desenvolupament sostenible de l'Agenda 2030 de les Nacions Unides 2019/2020 o a la convocatòria d'ajudes UMH per a finançar projectes d'investigació de caràcter internacional per a la consecució dels objectius de desenvolupament sostenible de l'Agenda 2030 de les Nacions Unides.  
  
Elx, 16 de gener de 2020.- El rector: Juan José Ruiz Martínez.